ཐུག་སྟེ།ཚུལ་ཁྲིམས་༼མཆན་་་་ཕྱི་ཡི་ཚུལ་དང་ནང་གི་ཁྲིམས་གཉིས་༽མེད་ན་བསྟན་པ་མེད་ཅེས་ནི་གསུངས་པས།དེའི་ཕྱིར་ཕྱི་ཚུལ་ནང་ཁྲིམས་འབྲལ་བ་ནི་མེད་པ།མིག་འབྲས་བཞིན་དུ་བསྲུང་དགོས་ལས་ལྡན་གྱི་བུ་རྣམས།རྟོགས་པའི་ཀློང་སྒོམ་༼མཆན་་་ཀློང་སྒོམ་ནས་དྲན་པ་ཉིད་ཀྱང་མེད་པ་སྟེ།དྲན་པའི་ཐག་པ་ཆད།སྒོམ་པའི་རྟོད་ཕུར་ཐོན་ཞེས་པ།དཔེར་ན་བུད་ཤིང་མེད་ན་མེ་ཡང་ཡལ་ནས་འགྲོ་བ་བཞིན་འཁྲུལ་པ་ཟད་པ་དང་གཉེན་པོ་རང་ཡལ་དུ་འགྲོ་བ་བཞིན་ཞེས་ཀྱང་གསུངས་ལ།དེའང་ཀློང་སྒོམ་དང་པོའི་དུས་སུ་སྒོམ་མེད་ཆུང་ངུའི་ཉམས་འཆར་བས།བསྒོམ་བྱ་སྒོམ་བྱེད་ཀྱི་རྩོལ་བ་ཟད་ནས་སྒོམ་མེད་ཡེང་མེད་ཀྱི་ངང་ལ་དྲན་པ་རྒྱུན་ཆགས་སུ་གནས་པའོ།ཀློང་སྒོམ་གཉིས་པའི་དུས་སུ་སྒོམ་མེད་འབྲིང་གི་ཉམས་འཆར་བས་གོང་གི་དྲན་པའི་ཐག་པ་ཆད།རིག་པའི་སོ་བ་འགྱེལ་ཉིན་མཚན་དབྱེར་མེད་དུ་འབྱོངས་བའི་དུས་སོ།ཀློང་སྒོམ་གསུམ་པའིི་དུས་སུ་སྒོམ་མེད་ཆེན་མོ་ཞེས་སྒོམ་བྱ་བ་ཐ་སྙད་ཙམ་དུ་ཟད་ནས་བོན་ཉིད་ཀྱི་དབྱིངས་ལ་རང་བཞིན་གྱིས་གཡོ་བ་མེད་པར་གནས་ཏེ།རྟོགས་པ་མཐར་ཕྱིན་པའང་མངོན་དུ་གྱུར་པ་ཞེས་བྱ་ལ།རང་འབྱུང་ཡེ་ཤེས་ཡུལ་མེད་ཟང་ཐལ་མངོན་དུ་གྱུར་པ་ལ་རྟོགས་པའི་ཡེ་ཤེས་ཞེས་བཏགས་པས་དེའི་ཚེ་ལྟ་སྒོམ་སྤྱོད་པའི་ཞེ་འདོད་ཐམས་ཅད་ཟད་ནས་རིག་པའི་རང་སར་ཟིན་པའོ།༽མངོན་དུ་མ་ཤར་དུ་བར་དུ།མཚན་བཅས་མཚན་མེད་དགེ་ལ་བརྩོན་པ་ཞིག་མ་གཏོགས།དངོས་སུ་འགྲོ་དོན་བྱེད་པའི་དུས་ཚོད་ནི་མ་ཡིན།ད་དུང་རང་དོན་སྒྲུབ་དགོས་ལས་ལྡན་གྱི་བུ་རྣམས།དེང་སང་ང་འདྲའི་ཐུན་སྒོམ་༼མཆན་་་་དྲན་ཀྱང་དགོས་ལ་སྒོམ་ཀྱང་དགོས་པས།འདིའི་ཐུན་སྒོམ་དང་པོའི་དུས་སུ་རྩེ་ཅིག་ཆུང་ངུའི་ཉམས་འཆར་པས་དྲན་པ་འབའ་ཞིག་མ་ཐོབ་པས།རེས་འཆར་ལ་རེས་མི་འཆར་བ་དགེ་སྦྱོར་ལ་ཐེ་ཚོམ་ཟ་བ་དང་ཡ་ང་བ་ལ་སོཌ་འབྱུང་བའི་དུས་ཏེ་བརྩོན་འགྲུས་བསྐྱེད་ཅིང་མ་བསྐྱུར་བ་གལ་ཆེ།ཐུན་སྒོམ་གཉིས་པའི་དུས་སུ་རྩེ་གཅིག་འབྲིང་གི་ཉམས་འཆར་ཏེ།སྔ་བས་གསལ་ངེས་ཆེ་ཞིང་ཤེས་པ་ཡུལ་ལ་འཁྱམས་ནས་རྟོག་པ་རྒྱུད་མར་གྱུར་པའི་དུས་ཏེ།ཐབས་ཀྱི་རིག་པ་གཅུན་ལ་མི་ཡེང་རྒྱུན་ཆགས་སུ་བསྒོམ་པ་གལ་ཆེ།ཐུན་གསུམ་པའི་དུས་སུ་རྩེ་གཅིག་ཆེེན་པོའི་ཉམས་འཆར་བས།རྟོགས་པ་ལྷག་གི་ཤར་ནས་དགེ་སྦྱོར་ལ་བྲོད་པ་སྐྱེ་བའི་དུས་ཏེ།རྣམ་རྟོག་གི་དུམ་བུར་ཆད་པའི་ཚུལ་དུ་འོང་བས་དུམ་བུ་རྒྱུན་འཐུད་ལ་འབད་ཅིང་ང་འོ་དང་རློམ་སེམས་མེད་པ་གལ་ཆེ།༽༼ངང་སྒོམ་ལའང་གསུམ་སྟེ།ངང་སྒོམ་དང་པོའི་དུས་སུ་སྤྲོས་བྲལ་ཆུང་ངུའི་ཉམས་འཆར་བས།སྔར་གྱི་དེ་དག་བློས་